Google Pixel 4 viser hvordan man kan snyde sikkerhedssystemer. Det er der for så vidt ikke noget nyt i. Fingertryksaflæsere kan også snydes. Det har MythBusters bevist i et af deres afsnit. iPhones kunne låses op med Siri osv. Sikkerhed er blevet en del af problemet. Forretningsgangen er som regel, at fabrikanter af soft- eller hardware starter med at lave noget, der i udgangspunkt er meget sikkert. Det gør det ofte enten lidt sværere eller direkte svært at bruge de pågældende ting. Altså er næste skridt at tilbyde noget, der gør det nemmere. Dét kan være for at undgå, at andre begynder at tilbyde løsninger. Alt andet lige, vil det være udenfor det oprindelige firmas kontrol, i virkeligheden være hackere, der leverer det lovede, men i det skjulte installerer spyware. Der kan også være andre utilsigtede virkninger af at ville gøre det nemt for kunderne at overføre data mellem forskellige enheder. Vi får værktøjer, der omgår sikkerheden, du kan læse og hente data, sågar slette og ændre data, du behøver ikke engang at kende password eller lignende, i nogle tilfælde er det ikke engang nødvendigt at tænde for enheden... Hvilket gør det meget svært at vide, at der har været ubudne gæster. Andre gange er det lidt besværligere, men som oftest indeholder ALLE enheder ikke en mulighed for at omgå sikkerheden, de har flere.. Den nemmeste måde at være sikker på er, at have mindst 2 trin til bekræftelse af adgang, der begge skal være opfyldt for at få adgang. Det gør det meget sikrere. Det er som et hus, der er sikret på flere måder. Indbrudstyven vælger et nemmere sted, hvor arbejdet kan foregå i fred og ro. De vælger også den nemmeste løsning.